**คำอธิบายแบบรายงานผลการติดตามการปฏิบัติตามแผนการปรับปรุงการควบคุมภายในของงวดก่อน – ระดับส่วนงานย่อย สำหรับงวดวันที่ 1 ตุลาคม พ.ศ. 2561 ถึง วันที่ 31 มีนาคม พ.ศ. 2562**

**(แบบติดตาม ปย. 2)**

- เป็นการติดตามความก้าวหน้าของผลการดำเนินงานตามแผนการปรับปรุงการควบคุมภายในของงวดก่อน ดำเนินการดังนี้

* นำข้อมูลจากแบบรายงานการประเมินผลและการปรับปรุงการควบคุมภายใน (แบบ ปย. 2) ของปีงบประมาณ พ.ศ. 2561 ในคอลัมน์ที่ 1 4 5 และ 6 มาระบุลงในคอลัมน์ที่ 1 2 4 และ 5 ของแบบติดตาม ปย. 2
* งวด/เวลาที่พบความเสี่ยงในคอลัมน์ที่ 3 ให้ระบุเป็น “30 กันยายน 2561”
* ติดตามและประเมินผลการดำเนินงานในรอบ 6 เดือน (1 ตุลาคม 2561 – 31 มีนาคม 2562) โดยติดตามจากส่วน/ฝ่าย/ผู้รับผิดชอบ และให้ระบุสถานะการดำเนินการ ลงในคอลัมน์ที่ 6
ซึ่งประกอบด้วย

 = ดำเนินการแล้วเสร็จตามกำหนด

**√** = ดำเนินการแล้วเสร็จล่าช้ากว่ากำหนด

**O** = อยู่ระหว่างดำเนินการ

**X** =ยังไม่ดำเนินการ

โดยการระบุสถานะต้องประเมินจากกิจกรรมปรับปรุงว่าได้ดำเนินการไปแล้วอย่างไร เมื่อเทียบกับกำหนดกระยะเวลาแล้วเสร็จ และต้องระบุสถานะใน 4 ประเภทข้างต้นเท่านั้น ซึ่งการระบุสถานะต้องพิจารณาเป็นรายกิจกรรมปรับปรุงการควบคุม

* ระบุรายละเอียดของวิธีการติดตาม และสรุปผลการรปะเมิน/ข้อคิดเห็นของการประเมินกิจกรรมการควบคุม ลงในคอลัมน์ที่ 7 แบ่งเป็น 3 ส่วน ได้แก่

**- วิธีการติดตาม** เป็นการอธิบายถึงวิธีการที่ใช้ในการติดตามผลการดำเนินงานตามกิจกรรมปรับปรุงการควบคุม เช่น สอบถามจากเจ้าหน้าที่ที่รับผิดชอบ ตรวจสอบจากเอกสารหลักฐาน เข้าร่วมสังเกตการณ์ในกิจกรรม

**- สรุปผลการประเมิน** เป็นการระบุข้อมูลผลการดำเนินกิจกรรมปปรับปรุงการควบคุม โดยสรุปว่า หน่วยงาน/ส่วน/ฝ่าย ได้ดำเนินกิจกรรมอะไร เมื่อใด และผลการดำเนินงานเป็นอย่างไร ซึ่งต้องสอดคล้องกับสถานการณ์ดำเนินการในคอลัมน์ที่ 6

**- ข้อคิดเห็น/ข้อเสนอแนะ** (ถ้ามี) เป็นการให้ความเห็นและข้อเสนอแนะที่พิจารณาจากผลการประเมิน โดยสามารถให้ความเห็นและข้อเสนอแนะได้ 2 กรณี

**กรณีที่ 1** สามารถดำเนินการได้ตามกิจกรรมปรับปรุง ซึ่งอาจให้ความเห็น และ ข้อเสนอแนะเพิ่มเติม เพื่อให้การดำเนินกิจกรรมมีประสิทธิภาพมากขึ้น

**กรณีที่ 2** ไม่สามารถดำเนินการได้ตามกิจกรรมปรับปรุง ควรให้ความเห็นและข้อเสนอแนะเพิ่มเติม เพื่อนำไปใช้เป็นแนวทางในการกำหนดกิจกรรมปรับปรุงการควบคุมในปีบประมาณถัดไปได้ โดยในกรณีนี้ จะทำให้ความเสี่ยงดังกล่าวเป็นความเสี่ยงที่ยังมีอยู่ในปีงบประมาณต่อไปด้วย

* เสนอหัวหน้าส่วนงานย่อยหรือผู้รักษาราชการแทน เพื่อพิจารณาลงนามในแบบติดตาม ปย. 2